Østensjøveien (Oslo)

Østensjøveien (1–105, 10–228) er en vei i bydelene Gamle Oslo, Alna og Østensjø. Den går fra Strømsveien på Helsfyr (som en fortsettelse østover av Grenseveiens løp) via Bryn og langs østsiden av Østensjøvannet til Enebakkveien på Abildsø, der veiløpet fortsetter vestover som Lambertseterveien.

Veien ble anlagt i 1855, og nåværende navn ble vedtatt i 1900. Det viser til Østensjø gård.Se f.eks. Østensjøvannets venner . Veien og systemet den inngår i, kan betraktes som en slags alternativ ringvei mellom ring 2 og ring 3 (og dels på utsiden av sistnevnte) og har en viss betydning for trafikkavviklingen mellom øst og vest rundt sentrumskjernen.

Veien har variert bebyggelse, og forskjellige deler av veien har noe forskjellig karakter. Ved Helsfyr og Bryn er en god del næringsbebyggelse, f.eks. A/L Steinskulptur i nr. 5 og i nr. 13 et fabrikkanlegg som ble oppført for Nordox i 1967–75, med tilbygg fra 1986. Kjøpesenteret Bryn Senter ligger i nr. 79 og Østensjø skole i nr. 112. På østsiden av veien øst for Østensjøvannet er en god del boligbebyggelse.

Referanser

Kilder


Eksterne lenker


Kategori:Veier i Oslo
Kategori:Veier i bydel Gamle Oslo
Kategori:Veier i bydel Alna
Kategori:Veier i bydel Østensjø